  Анжелика Тихонова корреспондент Удмуртиысь устоосыз 12 дышетӥсьёс Россиысь калыкез дышетонъя министерстволэсь быдэн 200 сюрс манетэн премизэ басьтозы. Со сярысь элькунысь дышетонъя но тодосъя министерстволэн пресс-службаез ивортӥз. Премия понна вожвылъяськон арлы быдэ ортчытӥське. Туэ сое басьтозы: Надежда Деревнина — Воткаысь Совето Союзысь Герой Н. З. Ульяненко нимо 6 номеро школаысь ӟуч кылъя но литературая дышетӥсь; Ольга Храброва — Дэри черкогуртысь куд-ог тодметъёсты мур дышетонъя школаысь физкультурая дышетӥсь; Елена Иванова — Дэри ёросысь Юськи школаысь покчи классъёсты дышетӥсь; Елена Машковцева — Глазкарысь 9 номеро школаысь покчи классъёсты дышетӥсь; Ольга Нигматуллина — Ижкарысь 74 номеро школаысь технологияя дышетӥсь; Ольга Зорина — Вавож ёросысь Выль Бия школаысь историяя но обществознаниея дышетӥсь; Людмила Файзуллина — Ижкарысь 56 номеро гимназиысь суредаськонъя дышетӥсь; Ольга Глазырина — Вавож школаысь ӟуч кылъя но литературая дышетӥсь; Наталья Ветошкина — Кезысь 1 номеро школаысь информатикая дышетӥсь; Татьяна Тарасова — Воткаысь Совето Союзысь Герой Н. З. Ульяненко нимо 6 номеро школаысь математикая дышетӥсь; Ольга Корепанова — Эграысь 4 номеро школаысь покчи классъёсты дышетӥсь; Елена Кузнецова — Глазкарысь 12 номеро школаысь историяя но обществознаниея дышетӥсь. Тодэ вайытом, Удмуртиын дышетӥсьёслэн улосвыл конкурсъёсазы 50 вормисьёсты шараязы. Соос но озьы ик коньдонкузьым басьтозы.  Тегъёс: Удмуртия Россия премия коньдон дышетӥсьёс  